Všeobecne záväzné nariadenie obce Dolná Streda

**Číslo 2/2017**

o dani z nehnuteľností, o miestnych daniach a o miestnych poplatkoch za komunálne odpady a drobné stavebné odpady na kalendárny rok 2018

**Obec Dolná Streda, Obecné zastupiteľstvo v Dolnej Strede v zmysle ust. § 4 ods. 3 písm. c.), § 6 a § 11 ods. 4 písm. d.), e.) a g.) zákona číslo 369/1990 Zb. o obecnom zriadení v znení neskorších zmien a doplnkov a v súlade s ust. § 98 ust. §§ 29, 36, 41, 51, 59 a ust. § 83 a súvisiacich ustanovení zákona číslo 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov (ďalej len zákona číslo 582/2004 Z. z.) sa uznieslo na vydaní tohto Všeobecne záväzného nariadenia obce Dolná Streda.**

Časť I.

Článok I.

§ 1

Úvodné ustanovenie

Základné náležitosti o miestnych daniach a miestnom poplatku sú ustanovené v § 2 a nasledujúcich, zákona č. 582/2004 Z. z. v znení neskorších zmien a doplnkov.

§ 2

Základné ustanovenia

1. Predmetom tohto všeobecne záväzného nariadenia je určenie náležitostí miestnych daní a miestnych poplatkov, v zmysle príslušných ustanovení zákona č. 582/2004 Z. z., pre obec Dolná Streda, pre rok 2018.
2. Obec Dolná Streda ako správca dane (ďalej len „správca dane“) zavádza pre rok 2018 miestne dane a určuje miestne poplatky nasledovne:

§ 3

Predmet úpravy VZN

Predmetom všeobecne záväzného nariadenia je určenie náležitosti miestnej dani z nehnuteľností, ktorá zahŕňa:

1. daň z pozemkov,
2. daň zo stavieb,
3. daň z bytov a z nebytových priestorov v bytovom dome (ďalej len z „daň z bytov“).

Článok II.

Daň z pozemkov

§ 4

Sadzba dane

1. Správca dane určuje pre pozemky na území celej obce Dolná Streda ročnú sadzbu dane z pozemkov:
   1. orná pôda, chmeľnice, vinice, ovocné sady, trvalé trávnaté porasty vo výške 0,40 % zo základu dane

- t.j. 1,1073 eura/m2

* 1. záhrady vo výške 0,40 % zo základu dane,

- t.j. 1,85 eura/m2

* 1. zastavané plochy a nádvoria, ostatné plochy 0,40 % zo základu dane

- t.j. 1,85 eura/m2

* 1. pre lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy vo výške 0,40 % zo základu dane

- t.j. 0,10 eura/m2

* 1. stavebné pozemky 2,0 % zo základu dane

- t.j. 18,58 eura/m2

Článok III.

Daň zo stavieb

§5

Sadzba dane

1. Správca dane na území celej obce Dolná Streda určuje ročnú sadzbu dane zo stavieb za každý aj začatý m2 zastavanej plochy stavby vo výške:
   1. 0,15 eura za stavby na bývanie a drobné stavby, ktoré majú doplnkovú funkciu pre hlavnú stavbu,
   2. 0,17 eura za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu,
   3. 0,40 eura za chaty a stavby na individuálnu rekreáciu,
   4. 0,50 eura samostatne stojace garáže,
   5. 0,50 eura za stavby hromadných garáží
   6. 0,50 eura za stavby hromadných garáží umiestnených pod zemou
   7. 1,80 eura za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu,
   8. 1,80 eura za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovú činnosť,
   9. 1,00 eura za ostatné stavby.
2. Sadzba dane podľa § 5 odst. 1 písm. a, b , c , g, tohto ustanovenia sa pri viacpodlažných stavbách zvyšuje o 0,05 € za každý aj začatý m2 zastavanej plochy, za každé ďalšie nadzemné podlažie, pri stavbách podľa § 5 odst. 1 písm. e, f, tohto VZN sa zvyšuje o 0,27 € za každý začatý m2 zastavanej plochy, okrem prvého nadzemného podlažia.

Článok IV.

Daň z bytov

§ 6

Sadzba dane

1. Správca dane na území celej obce Dolná Streda určuje ročnú sadzbu dane z bytov za každý aj začatý m2 podlahovej plochy bytu v bytovom dome vo výške:
   1. 0,15 eura
2. Ročná sadzba dane z bytov za nebytové priestory na území celej obce Dolná Streda je aj za každý aj začatý m2 podlahovej plochy nebytového priestoru nachádzajúceho sa v bytovom dome:
   1. 0,15 eura za nebytové priestory, ktoré neslúžia na podnikanie a inú zárobkovú činnosť,
   2. 1,80 eura za nebytové priestory, ktoré sa využívajú na podnikanie a inú zárobkovú činnosť,
   3. 0,50 eura za nebytové priestory slúžiace ako garáž.

§ 7

Oslobodenie od dane

1. Správca dane ustanovuje, že od dane z pozemkov oslobodzuje:
   1. pozemky, na ktorých sú cintoríny,
   2. pozemky verejne prístupných parkov, priestorov a športovísk
   3. pozemky užívané školami a školskými zariadeniami.
2. Správca dane ustanovuje, že od dane zo stavieb oslobodzuje:
   1. stavby slúžiace školám, školským zariadeniam, stavby užívané na účely sociálnej pomoci, osvetové zariadenia, knižnice, amfiteátre, výstavné siene.

3. Podľa miestnych podmienok v obci Dolná Streda sa sadzba dane za pozemky uvedené v § 6 odst. 1. písm. b. c./ zastavané plochy a nádvoria, záhrady zákona č. 582/2004 Z. z., ktorých vlastníkmi sú fyzické osoby staršie ako 70 rokov, fyzické osoby držiteľ preukazu fyzickej osoby s ťažkým zdravotným postihnutím so sprievodcom a to v celom rozsahu oslobodenia a zníženia dane, ktoré slúžia výhradne na ich osobnú potrebu znižuje o 50%.

Podľa miestnych podmienok v obci Dolná Streda sa oslobodzujú stavby uvedené v § 17 odst. 3 písm. a zákona č. 582/2004 Z. z. /kostol/.

Podľa miestnych podmienok v obci Dolná Streda sa znižuje daň zo stavieb uvedených v § 17 odst. 3 písm. d/stavby na bývanie a byty/ zákona č. 582/2004 fyzické osoby staršie ako 70 rokov, fyzické osoby držiteľ preukazu fyzickej osoby s ťažkým zdravotným postihnutím so sprievodcom a to v celom rozsahu oslobodenia a zníženia dane, ktoré slúžia na ich trvalé bývanie o 50%.

Podľa miestnych podmienok v obci Dolná Streda sa znižuje daň zo stavieb uvedených v § 17 odst. 3 písm. e/garáže/ zákona č. 582/2004 Z. z.,  fyzické osoby staršie ako 70 rokov, fyzické osoby držiteľ preukazu fyzickej osoby s ťažkým zdravotným postihnutím so sprievodcom a to v celom rozsahu oslobodenia a zníženia dane o 50%. Zníženie dane je podmienené vlastníctvom týchto stavieb a bytov.

Pre vyrubenie dane z nehnuteľnosti je rozhodujúci stav k 1. januáru zdaňovacieho obdobia.

Na zmeny skutočností rozhodujúcich pre daňovú povinnosť, ktoré nastanú v priebehu zdaňovacieho obdobia sa neprihliada, s výnimkou:

* nadobudnutia nehnuteľnosti vydražením/viď § 18 odst. 2/ zákona č. 582/2004 Z. z. ,
* pri nadobudnutí nehnuteľnosti dedením v priebehu roka daňová povinnosť dedičovi vzniká prvým dňom mesiaca nasledujúceho po dni, v ktorom sa dedič stal vlastníkom nehnuteľnosti na základe osvedčenia o dedičstve alebo rozhodnutia o dedičstve.

Každú zmenu v priebehu roka je povinný majiteľ oznámiť v termíne podľa § 18 odst. 2. zákona č. 582/2004 Z. z. Zľavy uvedené v § 7 tohoto VZN budú priznané na základe evidencie obyvateľov vedenej Obecným úradom v Dolnej Strede.

§ 8

Postup obce pri vyrubení dane a poplatku a splatnosť dane a poplatku

Vyrubená daň z nehnuteľnosti je splatná nasledovne:

a) do 30 dní odo dňa nadobudnutia právoplatnosti rozhodnutia :

do 100.- € FO -jednorazovo

do 1000.- € PO- jednorazovo

b) Vyrubená daň vyššia ako v bode a) je splatná nasledovne :

1. splátka 50 % vyrubenej dane do 30 dní odo dňa nadobudnutia právoplatnosti rozhodnutia

2. splátka 50 % vyrubenej dane do 30.09. bežného roka

§ 9

Spôsob zaplatenia dane a poplatku

Daňovník môže zaplatiť obci Dolná Streda daň a poplatok :

1. v hotovosti priamo do pokladne obce Dolná Streda,
2. bezhotovostným prevodom na účet obce Dolná Streda, č. účtu: vedené vo VÚB a.s. Sereď č.ú.: 918528132/0200, IBAN SK23 0200 0000 0009 1852 8132
3. poštovou poukážkou na účet obce.

Daňovník pri platení ročnej daňovej povinnosti ako variabilný symbol uvádza číslo rozhodnutia.

Časť II.

Článok I.

§ 1

Základné ustanovenia

Obec Dolná Streda ako správca dane (ďalej len „správca dane“) týmto VZN zavádza s účinnosťou od 1.1.2018 miestne dane za:

1. daň za psa
2. daň za užívanie verejného priestranstva
3. daň za ubytovanie
4. daň za nevýherné hracie prístroje
5. daň za predajné automaty.

§2

Predmet úpravy VZN

Predmetom tohto všeobecne záväzného nariadenia je určenie náležitosti miestnej dani za psa, užívanie verejného priestranstva, ubytovanie, nevýherné hracie prístroje a predajné automaty podľa splnomocňovacích ustanovení §29, §36, §43, §51, §59 zákona č. 582/2004 Z. z. správcom dane.

Článok II.

Daň za psa

§ 3

Sadzba dane

Správca dane určuje sadzbu dane za jedného psa staršieho ako 6 mesiacov. Základom dane je počet psov:

Sadzba dane je 4 € za jedného psa

Daň je splatná do 30 dní od nadobudnutia právoplatnosti rozhodnutia.

§ 4

Oslobodenie od dane

1. Správca dane ustanovuje oslobodenie od dane za psa v celom rozsahu u daňovníkov – fyzických osôb v prípade:

* 1. ak daňovníkom je nevidomá osoba,
  2. ak daňovníkom je držiteľ preukazu ZŤP/S, vlastník psa so špeciálnym výcvikom (vodiaci pes)

Článok III.

Daň za užívanie verejného priestranstva

§ 5

1. Predmetom dane za užívanie vereného priestranstva v obci je osobitné užívanie verejného priestranstva.

2. Daňovníkom je FO alebo PO, ktorá verejné priestranstvo užíva.

3. Základom dane je výmera užívaného priestranstva v m2.

4. Sadzba dane za každý aj začatý m2 je 5 €

5. Spôsob vyberania dane z verejného priestranstva pri hodových slávnostiach a krátkodobých prenájmoch pri akciách určí obec osobitným spôsobom.

6. Daň za verejné priestranstvo na ktorom sú umiestnené prenosné garáže, je 3 €/ m2

Článok IV.

Daň za ubytovanie

§ 6

1. Predmetom dane je odplatné prechodné ubytovanie v zariadeniach poskytujúcich tieto služby.
2. Daňovníkom je fyzická osoba, ktorá sa v zariadení odplatne prechodne ubytuje.
3. Platiteľom je prevádzkovateľ zariadenia, ktorý odplatné prechodné ubytovanie poskytuje.
4. Základom dane je počet prenocovaní.
5. Sadzba dane je 0,50 € na osobu a prenocovanie
6. Daň je splatná na základe evidencie do 20 dní po ukončení štvrťroka.

Spôsob vyberania dane

Daň za užívanie verejného priestranstva je splatná ihneď.

* + 1. v hotovosti priamo do pokladne obce Dolná Streda
    2. poštovou poukážkou na účet obce.

Článok V.

Daň za nevýherné hracie prístroje

§ 7

Sadzba dane

Správca dane určuje sadzbu dane 100.- Eur za jeden nevýherný hrací prístroj a kalendárny rok.

§ 8

Spôsob vedenia preukaznej evidencie na účely dane a

spôsob identifikácie nevýherných hracích prístrojov

1. Daňovník je povinný viesť preukaznú písomnú (alebo elektronickú) evidenciu nevýherných hracích prístrojov v rozsahu údajov:
   1. výrobné číslo prístroja
   2. dátum začatia prevádzkovania prístroja
   3. označenie prevádzky a miesta, kde je prístroj umiestnený
   4. identifikačné údaje prevádzkovateľa (obchodné meno, sídlo alebo miesto podnikania, IČO, štatutárny zástupca, prevádzkovateľ)
2. Daňovník je povinný na výzvu správcu dane bezodkladne predložiť inventárny zoznam evidencie nevýherných hracích prístrojov.
3. Daňovník je povinný označiť každý nevýherný hrací prístroj na viditeľnom mieste štítkom, kde musí byť uvedené obchodné meno prevádzkovateľa, sídlo resp. miesto podnikania, IČO, dátum začatia prevádzkovania nevýherného hracieho prístroja a výrobné číslo.

Článok VI.

Daň za predajné automaty

§ 9

Sadzba dane

Správca dane určuje sadzbu dane 20 Eur za jeden predajný automat a kalendárny rok.

§ 10

Spôsob vedenia preukaznej evidencie na účely dane a spôsob identifikácie predajných automatov

1. Daňovník je povinný označiť každý predajný automat na viditeľnom mieste štítkom, kde musí byť uvedené obchodné meno prevádzkovateľa, sídlo resp. miesto podnikania, IČO, dátum začatia prevádzkovania predajného automatu a výrobné číslo.
2. Daňovník je povinný na výzvu správcu dane predložiť inventárny zoznam evidencie predajných automatov.

Časť III.

Článok I.

§ 1

Úvodné ustanovenie

Základné náležitosti o miestnom poplatku za komunálne odpady a drobné stavebné odpady sú ustanovené v § 77 až 83 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

§ 2

Základné ustanovenie

Obec Dolná Streda týmto VZN ukladá s účinnosťou od 1.1.2018 miestny poplatok za komunálne odpady a drobné stavebné odpady.

§ 3

Predmet úpravy VZN

1. Predmetom tohto všeobecne záväzného nariadenia je určenie náležitosti miestneho poplatku za komunálne odpady a drobné stavebné odpady podľa splnomocňovacieho ustanovenia § 83 zákona č. 582/2004 Z. z.
2. Toto všeobecne záväzné nariadenie upravuje:
   1. stanovenie sadzieb poplatku v nadväznosti na zavedený zber odpadu,
   2. určenie spôsobu vyrubenia a platenia poplatku,
   3. stanovenie podmienok pre vrátenie, zníženie a odpustenie poplatku.
3. Pre účely tohto VZN sa zdaňovacím obdobím poplatku rozumie kalendárny rok.

§ 4

1. Ak ďalej nie ustanovené inak, poplatok platí poplatník, ktorým je:

a/ fyzická osoba, ktorá má v obci trvalý alebo prechodný pobyt, alebo ktorá je na území obce oprávnená užívať byt, rodinný dom, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast a na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľnosti ako vodná plocha /ďalej len nehnuteľnosť/.

b/ právnická osoba, ktorá je oprávnená užívať alebo užíva nehnuteľnosť nachádzajúca sa na území obce na iný účel ako na podnikanie.

c/ podnikateľ, ktorý je oprávnený užívať alebo užíva nehnuteľnosť nachádzajúca sa na území obce na účel podnikania.

2. Ak má osoba podľa odseku 1. písm. a, v obci súčasne trvalý pobyt a prechodný pobyt, poplatok platí iba z dôvodu trvalého pobytu.

3. Na poplatníkov v bode 1. b, právnická osoba a bod 1 c, podnikatelia sa vzťahuje množstvový zber.

4. Poplatok v ustanovenej výške pre obec odvedie poplatník.

5. Ak viacero poplatníkov žije v spoločnej domácnosti, plnenie povinnosti poplatníka prevezme na seba jeden z nich.

6. Poplatková povinnosť vzniká dňom, ktorým nastane skutočnosť uvedená v odseku 2 tohto ustanovenia. Poplatková povinnosť zaniká dňom, ktorým zanikne skutočnosť zakladajúca vznik poplatkovej povinnosti.

7. Sadzba poplatku je:

a/ 0,034 € pre PO a FO podnikajúce v obci Dolná Streda, za 1 liter komunálneho odpadu

Výpočet poplatku /súčin/ sadzba poplatku x objem zbernej nádoby v litroch x počet vývozov.

b/ 0,042 € na osobu a kalendárny deň v roku pre občanov.

Výpočet poplatku: súčin sadzby poplatku a počtu kalendárnych dní v roku.

c/ drobný stavebný odpad, sadzba poplatku 0,015 €/kg

8. Poplatník je povinný do jedného mesiaca odo dňa vzniku povinnosti ohlásiť a platiť poplatok. Odo dňa, keď nastala skutočnosť, ktorá má vplyv na zánik poplatkovej povinnosti je, poplatník povinný obci ohlásiť:

a/ svoje meno, priezvisko, dátum narodenia, adresu trvalého pobytu, adresu prechodného pobytu, ak je poplatníkom podľa odseku 2, písm. b, c, tohto ustanovenia, názov alebo meno, sídlo alebo miesto podnikania, IČO

b/ identifikačné údaje iných osôb, ak za ne plní povinnosti poplatníka podľa § 77, odst. 7 zákona o miestnych daniach.

c/ údaje rozhodujúce na určenie poplatku podľa § 79 zákona o miestnych daniach, spolu s ohlásením predloží aj doklady potvrdzujúce uvádzané údaje. Ak súčasne požaduje zníženie

alebo odpustenie poplatku podľa § 83 o miestnych daniach aj doklady, ktoré odôvodňujú zníženie poplatku.

9. Poplatok obec vyrubí rozhodnutím

10. Splatnosť poplatku je 30 dní od doručenia rozhodnutia

11. Obec poplatok zníži podľa najnižšej sadzby, alebo odpustí za obdobie, za ktoré poplatník obci preukáže na základe nasledovných podkladov:

a/ že sa v určenom období dlhodobo zdržiava v zahraničí viac ako 6 mesiacov – poplatok sa znižuje o alikvotnú čiastku pripadajúcu na dni, v ktorých sa poplatník nezdržuje v obci. (Potrebný relevantný doklad z miesta prechodného bydliska)

b/ že neužíva nehnuteľnosť, ktorú je oprávnený užívať, viac ako 90 po sebe nasledujúcich dní – poplatok sa znižuje o alikvotnú čiastku pripadajúcu na dni, v ktorých sa poplatník nezdržuje v obci. (Potrebný relevantný doklad z miesta prechodného bydliska)

c/ poplatok sa znižuje o 25% v zmysle zákona č. 582/2004 fyzickým osobám starším ako 70 rokov, fyzickým osobám držiteľom preukazu fyzickej osoby s ťažkým zdravotným postihnutím so sprievodcom

d/ pre viacdetné rodiny je maximálna hranica poplatku :

* pri úplnej rodine ( 2 dospelí +3 deti a viac, vek detí do 18 rokov ) 65 € /rok
* pri neúplnej rodine (1 rodič+3 deti a viac vek detí do 18 rokov ) 50 € /rok

12.a/Domácnosť s počtom členov 1-4 má nárok na vyvážanie 1ks 120-litrovej nádoby

Domácnosť s počtom členov 5-8 má nárok na vyvážanie 2ks 120-litrových nádob

Domácnosť s počtom členov 9 a viac má nárok na vyvážanie 3ks 120-litrových nádob.

b/Vyvážané budú len nádoby označené kontrolnou známkou vydanou obecným úradom. Poplatník má povinnosť vyzdvihnúť si kontrolnú známku na obecnom úrade po zaplatení miestneho poplatku.

c/V prípade používania väčšieho počtu odpadových nádob ako je uvedené v bode 12. a, bude poplatok za každú ďalšiu 120 litrovú nádobu vo výške 100.- €

d/ osoby oprávnené užívať byt bez trvalého, resp. prechodného pobytu na území obce uhradia poplatok za člena domácnosti zvýšený na rozkalkulovanú sumu nákladov z nakladania s odpadmi v kalendárnom roku na občana.

Časť IV.

Spoločné záverečné ustanovenia

§ 1

Spoločné ustanovenia

1. Správu miestnych daní a miestneho poplatku vykonáva obec Dolná Streda prostredníctvom starostu obce a poverených zamestnancov obce Dolná Streda.
2. Postavenie povereného zamestnanca obce – správcu dane z nehnuteľnosti nemá hlavný kontrolór obce Dolná Streda.
3. Obec Dolná Streda si vyhradzuje právo kontrolovať správnosť vypočítanej výšky

miestnych daní a poplatkov.

§ 2

Záverečné ustanovenia

1. Pokiaľ v tomto Všeobecne záväznom nariadení nie je podrobnejšia úprava, odkazuje sa na zákon o miestnych daniach zák. č. 582/2004 Z. z. a zák. č. 511/1992 Zb.- 563/2009 o správe daní a poplatkov v znení neskorších predpisov.
2. Miestne poplatky za služby poskytované obcou Dolná Streda sú uvedené v „ Prílohe č. 1 k VZN č. 2/2017“.
3. Dňom účinnosti tohto Všeobecne záväzného nariadenia sa zrušuje Všeobecne záväzné nariadenie obce Dolná Streda č. 2/2015, s prílohou o miestnych poplatkoch za služby.
4. Zmeny a doplnky tohto Všeobecne záväzného nariadenia schvaľuje Obecné zastupiteľstvo v Dolnej Strede.
5. Toto VZN bolo schválené uznesením č. 322/2017/19, na zasadnutí OZ dňa 13.12.2017.

PhDr. Mgr. Ľuboš Šúry v.r.

starosta obce

Vyvesené dňa: 27.11.2017

Zvesené dňa: 13.12.2017

**Príloha č. 1 k VZN č. 2/2017**

|  |  |  |  |
| --- | --- | --- | --- |
| **Poplatky za služby poskytované obcou Dolná Streda** | | občan s trvalým pobytom | cudzí občan |
|  |  | EUR | EUR |
| 1. | Nová smetná nádoba občania | 100% ceny nádoby | 100% ceny nádoby |
|  | Nová smetná nádoba podnikatelia | 100%ceny nádoby | 100% ceny nádoby |
|  | Potvrdenie o umiestnení odpadu/kolaudačné rozhodnutie | 10 | 10 |
| 2. | **Cintorínsky poplatok** |  |  |
|  | starý jednohrob / 10 rokov/ | 10 | 10 |
|  | nový jednohrob / 10 rokov/ | 20 | 20 |
|  | starý dvojhrob /10 rokov/ | 20 | 20 |
|  | nový dvojhrob /10 rokov/ | 300 | 300 |
|  | starý trojhrob /10 rokov/ | 30 | 30 |
|  | detský hrob /10 rokov/ | 8 | 8 |
|  | urnové miesto /10 rokov/ | 50 | 50 |
|  | hrobka 4 m2 /prvých 20 rokov/ | 140 | 140 |
|  | hrobka 4 m2 /10 rokov/ | 35 | 35 |
|  | hrobka 6 m2 /prvých 20 rokov/ | 210 | 210 |
|  | hrobka 6 m2 /10 rokov/ | 55 | 55 |
|  | použitie chladiaceho boxu do 48 hodín | 4 | 4 |
|  | použitie chladiaceho boxu za ďalších začatých 24 hodín | 2 | 2 |
|  | povolenie drobnej stavby na cintoríne | 6,5 | 6,5 |
|  | vstup na cintorín /vjazd techniky, vybudovanie nového základu a osadenie pomníka, oprava hrobových miest a vstup pohrebnej služby/ | 5 | 5 |
|  | celoročný vstup na pohrebisko pre pohrebné služby a zhotoviteľov hrobového príslušenstva | 150 | 150 |
|  | reklama na cintoríne/mesačne | 2 | 2 |
| 3. | **Kopírovacie práce** |  |  |
|  | papier 1 ks | 0,05 | 0,1 |
|  | /oslobodené doklady pre soc. poisť. a zdravot.,ZŤP/ |  |  |
|  | použitie faxu | 1 | 1,5 |
|  | použitie faxu do zahraničia | 2 | 3 |
| 4. | **Prenájom nebytových priestorov** |  |  |
|  | pre občanov: |  |  |
|  | zasadačka: letné obdobie – akcia | 15 | 35 |
|  | zimné obdobie | 20 | 40 |
|  | + spotrebovaná el. energia a voda-paušál | 10 | 10 |
|  | požičanie riadu | 0,5 | 0,7 |
|  | požičanie obrusov | 0,6 | 0,7 |
|  | kar - paušálny poplatok leto | 10 | 20 |
|  | kar - paušálny poplatok zima | 17 | 35 |
|  | ŠKC: šport pre jednotlivca/1 hodina | 5 | 5 |
|  | ŠKC: šport pre kolektív - futbal/1 hodina | 10 | 10 |
|  | ŠKC: šport pre kolektív-ost. športy/1 hodina | 7 | 7 |
|  | ŠKC- prenájom na kultúrno spoločenské akcie (o prenájme rozhoduje starosta) |  |  |
| - poplatok leto | 300 | 300 |
| - poplatok zima | 500 | 500 |
|  | prenájom zasadačky pre firmy pri prezentácii tovarov | 20 | 20 |
| 5. | **Vyhlásenie v miestnom rozhlase** |  |  |
|  | miestny občan/miestny podnikateľ | 0,5/3 | 3 |
|  | cudzí občan samostatne |  | 3 |
|  | vyhlásenie po pracovnej dobe | 5 | 5 |
| 6. | **Verejné priestranstvo** | 2 | 2 |
| 7. | **Pridelenie súpisného čísla** | 5 | 5 |
| 8. | **Majetkoprávne vysporiadanie pozemkov a nehnuteľností** občanov - potvrdenie | 10 | 10 |
| 9. | **Potvrdenie o hospodárskych prebytkoch** | 2 |  |
| 10. | **Potvrdenie o pobyte osoby, správny poplatok** | 5 | 5 |
| 11. | **Potvrdenie o neexistencii stavby** | 6,5 | 6,5 |
| 12. | **Potvrdenie pre potreby stavby/vek domu** | 4 | 4 |
| 13. | **Územnoplánovacia informácia** | 4 | 4 |
| 14. | **Údaje z pro. KATASTER, tlač mapy a LV/1tlačivo** | 1 |  |
| 15. | **Kosenie /1 hodina/verejné priestranstvo/**  **súkromný pozemok** | 5/7 |  |
| 16. | **Zapožičanie miešačky/deň** | 5 | - |
| 17. | **Zapožičanie prívesný vozík/deň** | 5 | - |
| 18. | **Zapožičanie lavičiek+stôl /jedna sada/** | 5 | 10 |
| 19. | **Zapožičanie altánku** | 10 | 10 |
| 20. | **Zapožičanie čapovacieho zariadenia** | 10 | -- |
| 21. | **Vyhradené parkovacie miesto pre 1 osobné motorové vozidlo** | 200/rok |  |
| 22. | **Každé nové parkovacie miesto pre tú istú domácnosť** | 500/rok |  |
|  |  |  |  |
| Príloha č. 1 k VZN č. 2/2017 o miestnych daniach a miestnom poplatku za komunálne odpady a drobné stavebné odpady | | | |
|  | | | |  |  | |  |
|  |  |  |  |
|  | |  |  |  | |